નસીબે યારી આપી. ત્રણ-ચાર માઈલ ડ્રાઈવ કર્યા પછી વિક્રમને થોડાં ઘરો દેખાયા. એણે દરેકના બારણા ખખડાવવા માંડ્યા, એક બારણું ઉઘડ્યું. વિક્રમે ટૂંકમાં સમસ્યા સમજાવી. પેલો પાડોશીને ત્યાં દોડ્યો. બન્નેએ લાંબા પાટિયાઓ સેરવી વૅગનમાં મૂક્યા. વિક્રમની કારની પાછળ અનુસરવા લાગ્યા. વિક્રમ રસ્તો ભૂલી ગયો. એણે સમયની સામે દોટ મૂકવાની હતી… અંતે વિક્રમ સહિત ત્રણેય દુર્ઘટનાને સ્થળે પહોંચ્યા ત્યાં સુધી ફારાહ કમ્મર સુધી કળણમાં ખૂંપી ગઈ હતી. અને થરથર ધ્રૂજતી હતી!